Haar eerste ete nadat sy uitgestem is, was in Ponderosa, waar lede van die jurie tuisgaan. “Niks sal ooit weer so lekker smaak nie,” sê sy oor haar eerste groot bord pasta en vrugte ná weke van ’n bietjie vrugte, rys en skraapsels vis.
Chané sê dit was vir haar ’n groot aanpassing om skielik met wild vreemdelinge oor die weg te moet kom en boonop bondgenootskappe en ooreenkomste met hulle te moet aangaan.
“Ons lewe is so stresvol. Ek het op die eiland besef ’n mens kan met baie min oor die weg kom en steeds baie gelukkig wees.”